### Resume

[adresse]. har i skrivelse september 2023 anmodet om en kommunegaranti for lån i Kommunekredit til overtagelse af TREFOR Varmes forsyningsområde på [adresse]. Der ønskes tilsagn om en kommunegaranti på 22,8 mio. kr.

### Sagsfremstilling

I forbindelse med overtagelse af TREFOR Varmes forsyningsområde på [adresse], anmoder Vejle Fjernvarme A.m.b.a. om en kommunegaranti på 22,8 mio. kr. til brug ved låneoptagelse hos Kommunekredit.

Overtagelse kræver, at der etableres en ny stor fjernvarmeledning mellem [adresse] central på [adresse] og TREFOR Varmes central på [adresse]. Desuden skal der blandt andet ske en ombygning af centralen på [adresse].

Overdragelsen af forsyningsområdet fra TREFORs område er godkendt i Vejle Kommune, Industri og Landbrug den 25. september 2023. Projektet er blevet godkendt med hjemmel i Varmeforsyningslovens § 4, stk. 1, hvor der er foretaget en energimæssig, samfundsmæssig og miljømæssig vurdering af projektet forud for godkendelse.

Projektet udviser en god økonomi for borgerne, og der er desuden en reduktion i CO2 -emisssion på 6.011 tons, svarende til en reduktion på 87% over beregningspderioden på 20 år.

Centralt Budget bemærker, at den nævnte garanti ikke vil fragå kommunens lånemuligheder, idet de nævnte udgifter ikke erstatter en kommunal anlægsopgave jvf. Lånebekendtgørelsen §3 stk. 5.

Endvidere bemærkes, at kommunen ifølge lovgivningen skal opkræve et vederlag på markedsmæssige vilkår i forbindelse med udstedelse af kommunegarantier for lån til forsyningsvirksomheder. Det er KL's vurdering, at når der ikke kan fastsættes en fast branchetakst for garantier på varmeforsyningsområdet, så kræves der, ar der foretages en individuel vurdering af selskaberne ved hver enkelt garantistillelse.

Ved anvendelse af en beregningsmodel for opkrævning af garantiprovision, hvor der er foretaget en kreditvurdering af [adresse]., vurderes det på baggrund heraf, at [adresse]. betaler en årlig garantiprovision på 0,55% af den enhver tid værende restgæld.

### Sagens videre forløb

Sagen skal behandles i Byrådet

### Historik

Kommunaldirektøren indstiller, 25. oktober 2023, pkt. 202:

at der gives tilsagn om en kommunegaranti på 22,8 mio. kr. samt

at der opkræves en årlig garantiprovision på 0,55% af den til enhver tid værende restgæld

Beslutning fra Økonomiudvalget, 25. oktober 2023, pkt. 202:

Anbefales.

### Beslutning

Godkendt.

Fraværende: Gert Bruun. I stedet mødte Steen Hermansen.